แวะมาถึงร้านก่อนคนจะเยอะเลยรีบสั่งค่ะ รอซักพักเอ๊ะอาหารไม่มาซักทีแต่โต๊ะมาทีหลังได้หลายโต๊ะแล้ว ก็เลยตามอาหาร โอเคค่ะ เค้าบอกว่าบิลไม่ไป คิดในใจว่าเราคงดวงไม่ดีเอง
มาดูกันค่ะค่ะ จานแรก ซี่โครงหมูพีบี จากที่เคยกินร้านอื่นมา อันนี้ดรอปมากค่ะ มีแต่กระดูก เนื้อน้อยมาก ไม่นุ่ม ซอสไม่เข้าเนื้อ แถมหวานน้ำผึ้งโดดๆชอบกลค่ะ มันบดที่ให้มาก็แบบ...ไม่ค่อยถูกปากค่ะไม่ผ่านค่ะ 560บาท
จานที่สอง ซุปข้นกุ้งแม่น้ำ ก็พอถูไถ มีความข้น มีเนื้อกุ้ง แต่จืดไปต้องใส่เกลือค่ะ
จานที่สาม พิซซ่าบีพี ก็โอเคนะ อันนี้เครื่องเยอะดีค่ะแต่ไม่ได้ถ่ายภาพไว้
จานที่4ย้ำวุ้นเส้น อันนี้ก็โอเคค่ะ รสชาดดีนะ
น้ำเปล่า2ขวด
ไปกัน3คนค่ะ เช็คบิลมา 2,024บาท อืม... คิดนานมากว่าจะให้2/3/4ดาวดี สรุปว่า2ค่ะ ถ้าให้ชวนคนอื่นมาคงไม่ค่ะ แต่ถ้ามีคนอื่นชวนมาอีกก็จะมาลองสั่งอย่างอื่นดู
บริการ:พนง.โอเคค่ะ น่ารัก แต่บริหารจัดการพลาดไปหน่อยค่ะ
รส:ผิดหวังกับซี่โครงหมูบีพีกับซุปพอสมควรค่ะ เลยหักคะแนนหน่อย
เวลา:อันนี้ขอหักคะแนนค่ะ เชื่อสิเป็นคุณคุณก็หักค่ะ
ราคา:คิดว่าไม่ค่อยคุ้มค่ะ
บรรยากาศ:ดีนะคะ อากาศก็ดี วิวก็ดีค่ะ กินเสร็จก็ไปดูสวนดอกไม้ ก็รู้สึกดีขึ้นมานิดนึงค่ะ